Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
30 ม.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง 10.87 จุด (-0.59%) ปิดภาคเช้าที่ 1,826.62 จุด ด้วยมูลค่าการซื้อขาย 30,132.15 ล้านบาท
Most Positive Impact: DELTA (+0.09 จุด), AQ (+0.08 จุด), INTUCH (+0.08 จุด)
Most Negative Impact: PTT (-1.70 จุด), PTTEP (-1.00 จุด), PTTGC (-0.79 จุด)
แนวโน้มตลาดบ่าย
การปรับฐานของราคาน้ำมัน WTI กลายเป็นปัจจัยลบที่ทำให้เกิดแรงขายในกลุ่มพลังงาน ปิโตรเคมี ดึงให้ SET Index ปรับลดลงกว่า 0.59%
ที่น่าสังเกตุคือมูลค่าการซื้อขายในตลาดปรับลดลงอย่างต่อเนื่อง โดยวานนี้มีมูลค่าการซื้อขายใน SET Index วานนี้มีเพียง 5.43 หมื่นล้านบาทต่ำที่สุดตั้งแต่เปิดปี 2561 มา และต่ำกว่ามูลค่าเฉลี่ยตั้งแต่ต้นปีที่ 7.85 หมื่นล้านบาทค่อนข้างมาก สะท้อนระดับสภาพคล่องที่จำกัดมากขึ้น นับจากนี้จึงควรระวังแรงขายทำกำไรเพื่อระบายของหรือเพื่อสลับการลงทุน กลยุทธ์การลงทุนในช่วงเวลานี้ควรหลีกเลี่ยงกลุ่มหุ้นที่ไม่เหลือ Upside และสลับมาเน้นลงทุนในหุ้นที่มี Upside สูง (เกิน 10%) AMATA SSP STEC COM7 ROBINS INTUCH TISCO JWD ADVANC BBL SPALI ORI SC เป็นต้น
ติดตามการประชุม ครม. ในช่วงบ่าย คาดจะมีมติขึ้นค่าแรงขั้นต่ำทั่วประเทศ 5-22 บาท ตามมติที่ประชุมบอร์ดค่าจ้างเป็นปัจจัยลบต่อกลุ่มรับเหมาฯ อย่างไรก็ตามกลุ่มรับเหมาฯยังมีประเด็นบวกมาช่วยชดเชยจากการเร่งผลักดันโครงการรถไฟรางคู่เฟส 2 วงเงิน 3 แสนล้านบาทของกระทรวงคมนาคมเข้าที่ประชุม ครม.
หุ้นแนะนำ AMATA BBL SSP
หุ้นเก็งกำไรระยะสั้น TWPC ทำกำไรที่ 10 บาท ตัดขาดทุน 9.50 บาท
Alternative Trading:
SET50 Futures : S50H18 การลงทุนรอบที่ผ่านมารับรู้กำไร 9 จุด สำหรับวันนี้ยังคงให้พักการลงทุน เพื่อรอดูการทดสอบ 1,182 จุดให้ชัดเจนก่อนมากำหนดกลยุทธ์อีกครั้ง